ai4bharat/Pralekha huggingface dataset:
पंतप्रधान कार्यालय
राष्ट्रकुल क्रीडा स्पर्धेत पुरुषांच्या पॅरा  पॉवरलिफ्टिंग हेवीवेट स्पर्धेत सुवर्णपदक जिंकल्याबद्दल पंतप्रधानांनी सुधीरचे अभिनंदन केले
राष्ट्रकुल क्रीडा स्पर्धा  2022 मध्ये पुरुषांच्या पॅरा पॉवरलिफ्टिंग हेवीवेट स्पर्धेत सुवर्णपदक जिंकल्याबद्दल पंतप्रधान नरेंद्र मोदी यांनी सुधीरचे अभिनंदन केले आहे.
पंतप्रधानांनी आपल्या ट्वीट मध्ये म्हटले आहे;
“सीडब्ल्यूजी 2022 पॅरा-क्रीडा स्पर्धांची सुधीर कडून चांगली सुरुवात! एक प्रतिष्ठेचे सुवर्ण पदक जिंकून त्याने पुन्हा एकदा आपले समर्पण आणि दृढ निश्चय दाखवला. तो मैदानावर सातत्याने चांगली कामगिरी करत आहे. यापुढील सर्व स्पर्धांसाठी त्याचं अभिनंदन आणि शुभेच्छा.”
उपराष्ट्रपती कार्यालय
योगास आपल्या दैनंदिन जीवनाचा भाग बनवावे: उपराष्ट्रपती श्री व्यंकया नायडू यांचे जनतेला आवाहन.
उपराष्ट्रपतींनी आंतरराष्ट्रीय योग दिवसानिमित्ताने केला योगाभ्यास.
योगास आपल्या दैनंदीन जीवनाचा भाग बनवावे असे आवाहन उपराष्ट्रपती श्री एम व्यंकय्या नायडू यांनी जनतेस केले आहे.
योग, केवळ आपले शारिरीक आणि मानसिक आरोग्य उत्तम राखत नाही तर साऱ्या समाजाचे निरामय आरोग्यही सुनिश्चित करतो असे त्यांनी आंतरराष्ट्रीय योग दिवसानिमित्ताने दिलेल्या शुभेच्छांमधे म्हटले आहे. "योग व्यक्ती आणि राष्ट्र दोहोंसाठी हितकारक आहे" असेही ते म्हणाले.
याआधी श्री नायडू यांनी पत्नी श्रीमती ऊषा नायडू यांच्यासह उपराष्ट्रपती निवासाच्या हिरवळीवर योगाभ्यास केला.
पंतप्रधान कार्यालय
फिजीचे पंतप्रधान म्हणून निवड झाल्याबद्दल सित्विनी राबुका यांचे पंतप्रधानांनी केले अभिनंदन
फिजीचे पंतप्रधान म्हणून निवडून आल्याबद्दल सित्विनी राबुका यांचे पंतप्रधान नरेंद्र मोदी यांनी अभिनंदन केले आहे.
पंतप्रधानांनी आपल्या ट्विटमध्ये म्हटले आहे,
"@slrabuka फिजीचे पंतप्रधान म्हणून निवडून आल्याबद्दल आपले अभिनंदन. भारत आणि फिजी यांच्यामधील घनिष्ठ आणि प्रदीर्घ बंध अजून दृढ करण्यासाठी आपल्याबरोबर काम करण्यासाठी मी उत्सुक आहे."
पंतप्रधान कार्यालय
पंतप्रधानांनी दिली मन की बात वर आधारित एका नियतकालिकाची माहिती
पुढील मन की बात 24 एप्रिल रोजी
पंतप्रधान नरेंद्र मोदी यांनी मन की बातच्या गेल्या भागावर आधारित एका नियतकालिकाची माहिती सामाईक केली आहे. पंतप्रधानांनी जनतेला मन की बात चा 24 एप्रिल रोजी होणारा भाग ऐकण्याचे देखील आवाहन केले आहे.
पंतप्रधानांनी ट्वीट मध्ये म्हटले आहेः या ठिकाणी मी तुम्हाला गेल्या महिन्याच्या #MannKiBaat वर आधारित एका अतिशय वाचनीय नियतकालिकाची माहिती देत आहे, ज्यामध्ये भारताच्या निर्यातीमध्ये उसळी, आयुर्वेद स्टार्ट अप्स, जल संवर्धन आणि पारंपरिक जत्रा अशा विविध विषयांबाबत विवेचन करण्यात आले आहे. 24 एप्रिलच्या पुढच्या भागासाठी नक्की उपस्थित रहा.
- नरेंद्र मोदी  एप्रिल 17, 2022
आरोग्य आणि कुटुंब कल्याण मंत्रालय
भारतात कोविड-19 प्रतिबंधक लसीकरणाने 40 कोटी लसींच्या मात्रा देण्याचा लक्षणीय टप्पा गाठला आहे.
रोगमुक्तीचा दर 97.31% पर्यंत वाढला
गेल्या 24 तासांत 41,157 नव्या कोरोना रुग्णांची नोंद झाली आहे.
भारतातील सध्याच्या कोविड सक्रीय रुग्णांची संख्या  असून आतापर्यंतच्या एकूण रुग्णसंख्येच्या ती 1.36% आहे.
दैनंदिन पॉझिटीव्हिटी दर  सलग 27 व्या दिवशी 3% हून कमी
भारतातील भारतातील लसीकरण मोहिमेमध्ये दिल्या गेलेल्या लसींच्या एकूण मात्रांची संख्या आता 40 कोटींच्या लक्षणीय पातळीजवळ पोहोचली आहे. आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, आतापर्यंत 50,46,387 सत्रांच्या आयोजनातून कोविड प्रतिबंधक लसीच्या एकूण 40,49,31,715 मात्रा देण्यात आल्या. आहेत. गेल्या 24 तासांत, लसीच्या 51,01,567 मात्रा देण्यात आल्या आहेत.
त्यांचा तपशील पुढीलप्रमाणे आहे:
कोविड-19 प्रतिबंधक लसीकरण मोहिमेचे सार्वत्रिकीकरण करण्याचा नवा टप्पा देशात 21 जून 2021 पासून सुरु झाला. केंद्र सरकार, देशभरात लसीकरण मोहिमेचा वेग वाढविण्यासाठी आणि मोहिमेच्या व्याप्तीचा विस्तार वाढविण्यासाठी कटिबद्ध आहे.
महामारीच्या सुरुवातीपासून कोविड बाधित झालेल्यांपैकी 3,02,69,796 व्यक्ती यापूर्वीच कोविडमधून पूर्णपणे बऱ्या झाल्या आहेत आणि गेल्या 24 तासांत 42,004 कोरोना जण रोगमुक्त झाले. यामुळे एकंदर रोगमुक्ती दर 97.31% झाला असून यावरून रोगमुक्ती दराचा सतत वाढता कल दिसून येतो आहे.
भारतात, गेल्या 24 तासांत, 41,157 नव्या कोविड ग्रस्त रुग्णांची नोंद झाली.
गेले सलग 21 दिवस, रोज नोंद होणाऱ्या नव्या कोविड बाधितांची संख्या 50,000 पेक्षा कमी असल्याचे दिसून आले आहे. केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सह्योगात्मक प्रयत्नांचा हा परिणाम आहे.
भारतातील सक्रीय रुग्णसंख्या आज 4,22,660 आहे आणि सध्या सक्रीय असलेल्या रुग्णांचे प्रमाण भारतातील एकूण कोविड बाधितांच्या संख्येच्या फक्त 1.36% इतके आहे.
देशभरात कोविड संसर्ग तपासणी चाचण्यांचा वेग लक्षणीय प्रमाणात वाढविण्यात आला असून गेल्या 24 तासांच्या कालावधीत देशात एकूण 19,36,709 चाचण्या करण्यात आल्या. महामारीच्या सुरुवातीपासून आतापर्यंत देशात 44 कोटी 39 लाखांहून जास्त  चाचण्या करण्यात आल्या आहेत.
एकीकडे देशभरात चाचण्यांचे प्रमाण वाढविण्यात येत असतानाच, साप्ताहिक पॉझिटीव्हिटी दरात देखील सातत्याने घसरण दिसून येत आहे. साप्ताहिक पॉझिटीव्हिटी दर सध्या 2.08 % आहे तर दैनंदिन पॉझिटीव्हिटी दर आज 2.13% इतका आहे. गेले सलग 27 दिवस हा दर 3% हून कमी तर गेले सलग 41 दिवस हा दर 5% हून कमी राहिला आहे.
आरोग्य आणि कुटुंब कल्याण मंत्रालय
भारतातील कोविड रुग्णसंख्या 2.81 लाख, एकूण रुग्णसंख्येच्या 2.78%.
बरे झालेल्यांची एकूण संख्या 0.97 कोटींहून जास्त
भारतातील कोविड रुग्णसंख्या आज 3 टक्क्यांनी घटली आहे, आणि आज ती एकूण रुग्णसंख्येच्या 2.78% आहे.
दैनंदिन कोविड बाधितांच्या संख्येहून दैनंदिन रोगमुक्तांची संख्या जास्त असल्यामुळे उपचाराधीन  रुग्णसंख्या सातत्याने घटताना दिसते आहे. कोविड रुग्णसंख्या आज 2,81,919 राहिली.
28 दिवस सातत्याने राहिलेला हा कल कायम राखत भारतात गेल्या 24 तासातही दिवसभरातील बाधितांच्या संख्येहून दिवसभरातील रोगमुक्तांची संख्या जास्त नोंदली गेली.
कोविडबाधितांची संख्या 23,067 असताना 24,661 जण कोविडमुक्त झाल्याचे नोंदवले गेले. यामुळे गेल्या 24 तासात हा फरक 1,930 इतका झाला आहे.
जगातील दर दशलक्षामागे रुग्णसंख्या लक्षणीयरित्या कमी असणाऱ्यां देशांपैकी भारत एक आहे . अगदी पश्चिम गोलार्धातील इतर देशांहूनहूनही भारतात खूप कमी रुग्णसंख्या आहे. जागतिक पातळीवर दर दशलक्षामागे रुग्णसंख्येचे प्रमाण 9,931 आहे.
रोगमुक्तीच दर 95.77% पर्यंत सुधारला आहे. एकूण रोगमुक्तांची संख्या 0.97 कोटींवर  पोचली आहे. सध्या बरे झालेल्यांच्या आणि बाधितांच्या संख्येतील फरक 94,35,915 आहे.
नव्याने रोगमुक्त झालेल्यांपैकी 75.86% संख्या 10 राज्ये / केंद्रशासित प्रदेशातील आहे.
कोविडमधून बरे झालेल्यांची नवी संख्या केरळमध्ये 4,801 आहे, तर महाराष्ट्र आणि पश्चिम बंगालमध्ये अनुक्रमे 3,171 and 2,054 असल्याचे नोंदवले गेले आहे.
नव्याने बाधित झालेल्यांपैकी 77.38% जण 10 राज्ये / केंद्रशासित प्रदेशातील आहेत.
गेल्या 24 तासात केरळमध्ये 5,177 जणांची बाधित म्हणून नोंद झाली. महाराष्ट्रातील दैनिक रुग्णसंख्या काल 3,580 होती तर पश्चिम बंगालमध्ये 1,590 नव्या बाधितांची नोंद झाली.
गेल्या 24 तासात नोंदवल्या गेलेल्या बाधितांच्या 336 या मृत्यूसंख्येपैकी 81.55% संख्या ही दहा राज्ये वा केंद्रशासित प्रदेशातील आहे.
गेल्या 24 तासांमध्ये 26.48% कोविड मृत्यू महाराष्ट्रातच झाले. ही संख्या 89 होती. दिल्लीतही कोविड मृत्यूची संख्या 37 होती.
जागतिक पातळीवर तुलना करता, जगातील दर दशलक्षामागे कोविड-मृत्यूदर लक्षणीयरित्या कमी असणाऱ्या देशांपैकी भारत एक आहे. भारतातील मृत्यूदर आज 1.45% राहिला.
पंतप्रधान कार्यालय
संरक्षण मंत्रालयाने धोरणात्मकदृष्ट्या महत्त्वाच्या 928 लाइन रिप्लेसमेंट युनिट्स /उप-प्रणाली/सुटे भाग तसेच इतर घटकांच्या चौथ्या सकारात्मक स्वदेशीकरण सूचीला मंजुरी दिली
संरक्षण क्षेत्राच्या दृष्टीने ही एक सकारात्मक घडामोड - पंतप्रधान
संरक्षण मंत्रालयाने धोरणात्मकदृष्ट्या महत्त्वाच्या 928 लाइन रिप्लेसमेंट युनिट्स /उप-प्रणाली/सुटे भाग तसेच इतर घटकांच्या चौथ्या सकारात्मक स्वदेशीकरण सूचीला मंजुरी दिली असल्याची माहिती संरक्षण मंत्री राजनाथ सिंह यांनी एका ट्विट द्वारे दिली आहे. यामध्ये उच्च दर्जाची सामुग्री आणि सुटे भाग यांचा समावेश असून त्याचे आयात प्रतिस्थापन मूल्य 715 कोटी रुपये एवढे आहे.
राजनाथ सिंग यांच्या ट्विटला प्रतिसाद देताना पंतप्रधानांनी आपल्या ट्विट संदेशात म्हटले आहे :
“संरक्षण क्षेत्राच्या दृष्टीने ही एक सकारात्मक घडामोड आहे. यामुळे आपल्या आत्मनिर्भर भारताच्या संकल्पाला बळ मिळेल आणि स्थानिक पातळीवरच्या उद्योजकीय प्रतिभेला प्रोत्साहन मिळेल.”
पोलाद मंत्रालय
निर्यात स्पर्धात्मकता वाढवण्यासाठी विविध उपाययोजना
नवी दिल्ली, 19 सप्टेंबर 2020
पोलाद क्षेत्रात निर्यातविषयक स्पर्धात्मकता वाढवण्यासाठी सरकारने विविध पावले उचलली आहेत. ती खालीलप्रमाणेः
- भारतातून व्यापारी मालाची निर्यात योजना, बाजार उपलब्धता उपक्रम, निर्यात प्रोत्साहन परिषद, आगाऊ अधिकृतीकरण, भांडवली मालाच्या निर्यातीला प्रोत्साहन यांसारख्या निर्यात प्रोत्साहन योजना
- कोकिंग कोल, लोह खनिज, पोलादाचे भंगार, निकेल आदी महत्त्वाच्या कच्च्या मालावर अतिशय कमी आयात शुल्क.
- लॉजिस्टिक्स खर्च कमी करण्यासाठी मल्टी मोडल लॉजिस्टिक्स आणि देशांतर्गत जलमार्ग आणि किनारपट्टीलगतच्या नौवहनाला प्रोत्साहन.
- पोलाद क्षेत्राला अधिक स्पर्धात्मक बनवून निर्यातीमध्ये वाढ करण्यासाठी कॅप्टीव लोह खनिज खाणींचे वाटप आणि स्टील क्लस्टर्सवर भर. चालू आर्थिक वर्षात म्हणजेच एप्रिल ते ऑगस्ट 2020 आणि गेल्या वर्षी याच काळातील तयार पोलादाच्या
भारतात चालू आर्थिक वर्षात म्हणजे एप्रिल- ऑगस्ट 2020 या काळात आणि गेल्या वर्षी याच कालावधीत एकूण तयार पोलादाच्या  वापराचे तपशील:-
|
|
Item
|
|
Total Finished Steel 
|
|
April- August
2020|
|
April- August 2019 
|
|
% change|
|
Consumption
|
|
26.41
|
|
42.54
|
|
-37.9
|
|
Source: Joint Plant Committee Report; mt=million tonnes;Provisional
एप्रिल- ऑगस्ट 2020 दरम्यान एकूण तयार पोलादाची उपलब्धता खालीलप्रमाणे कमी झाली असल्याने मागणीत घट होऊनही अतिरिक्त साठा शिल्लक राहिलेला नाही:-
|
|
Item
|
|
Total Finished Steel availability  from April- August 2020|
|
a) Total Production
|
|
29.05
|
|
b) Imports
|
|
1.67
|
|
c) Exports
|
|
5.68
|
|
Availability 
|
|
25.04
|
|
Source: Joint Plant Committee Report; mt=million tonnes;Provisional
पोलाद हे बिगर- नियंत्रित क्षेत्र असल्याने पोलाद कंपन्या व्यावसायिक व्यवहार आणि बाजाराच्या स्थिती संदर्भात स्थानिक त्याचबरोबर परदेशी व्यापारासंदर्भात स्वतः निर्णय घेतात.
केंद्रीय पोलादमंत्री धर्मेंद्र प्रधान यांनी आज लोकसभेत एका प्रश्नाच्या लेखी उत्तरात ही माहिती दिली.B.Gokhale/S.Patil/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 84
पंतप्रधान कार्यालय
माजी सरन्यायाधीश ए एम अहमदी यांच्या निधनाबद्दल पंतप्रधान नरेंद्र मोदी यांनी व्यक्त केला शोक
माजी सरन्यायाधीश ए एम अहमदी यांच्या निधनाबद्दल पंतप्रधान नरेंद्र मोदी यांनी शोक व्यक्त केला आहे.
पंतप्रधानांनी केलेले ट्विट;
“माजी सरन्यायाधीश ए.एम. अहमदी यांच्या निधनामुळे मला दु:ख झाले आहे. वकील आणि न्यायाधीश अशी त्यांची कारकीर्द उल्लेखनीय होती. न्यायव्यवस्था अधिक प्रभावी बनवण्यात त्यांनी लक्षणीय योगदान दिले. त्यांच्या कुटुंबियांच्या दु:खात मी सहभागी आहे. अहमदी यांच्या आत्म्याला शांती लाभो.”
संरक्षण मंत्रालय
हैदराबाद नौकानयन सप्ताहाअंतर्गत 35 वी स्पर्धा
नवी दिल्ली, 20 ऑगस्ट 2021
हैदराबाद नौकानयन सप्ताह भारतीय नौकानयन संघटनेने, 35 व्या नौकानयन चषक स्पर्धेचे हैदराबाद इथल्या हुसेन सागर तलावात 13 ऑगस्ट ते 19 ऑगस्ट 2021 या काळात आयोजन केले होते. राष्ट्रीय स्तरावरच्या या स्पर्धेत लेझर स्टँडर्ड, 4.7 आणि रेडियल वर्ग बोटीमध्ये 120 जणांनी भाग घेतला.आयएनडब्ल्यूटीसी मुंबईच्या नौदल नाविक पथकातले नऊजण, आयएनडब्ल्यूटीसी विशाखापट्टणम मधून पाचजण आणि आयएनएस मांडोवीवरून नेव्ही बॉईज स्पोर्ट्स कंपनी मधून सहाजणानी लेझर 4.7 श्रेणी नौकाचा वापर करत सहभागी होऊन स्पर्धेची चुरस वाढवली. भारतात 1986 पासून नियमितपणे या स्पर्धांचे राष्ट्रीय स्तरावर आयोजन करण्यात येते. लेझर श्रेणीतल्या बोटीचा ऑलिम्पिक स्पर्धेतही उपयोग केला जातो, यामध्ये महिला आणि पुरुष असे दोन्हीं स्पर्धक सहभागी होतात.
भारतीय नौकानयन संघटनेचे अध्यक्ष, नौदल प्रमुख एडमीरल करमबीर सिंग यांच्या उपस्थितीत समारोप कार्यक्रम झाला.त्यांनी या स्पर्धकांना प्रोत्साहन देत भविष्यातल्या नौकानयन स्पर्धांसाठी शुभेच्छा दिल्या.
M.Iyengar/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 192
नौवहन मंत्रालय
क्रूझ पर्यटनामध्ये रोजगार विकास आणि निर्मितीची अपार क्षमता- मनसुख मांडवीय
मुंबई, 8 नोव्हेंबर 2019
देशात क्रूझ पर्यटनाच्या विकासासाठी अपार क्षमता असल्याचे नौवहन राज्यमंत्री  मनसुख मांडवीय यांनी म्हटले आहे. आज मुंबई बंदरावर आगमन झालेल्या ‘कोस्टा व्हिक्टोरिया’ या परदेशी क्रूझ जहाजावर ते बातमीदारांशी बोलत होते. क्रूझ पर्यटन हे रोजगाराचे प्रमुख साधन बनू शकते असे ते म्हणाले. जागतिक नौवहन उद्योगामध्ये आज 2.30 लाख भारतीय खलाशी सेवेत आहेत असे ते म्हणाले. क्रूझ कंपन्या, सहसंचालक आणि सीमाशुल्क विभागासारख्या विविध संबंधितांमध्ये समन्वयाने या क्षेत्राचा विकास करण्याचा केंद्र सरकार प्रयत्न करत असल्याचे त्यांनी सांगितले. गेल्या काही वर्षात अनेक परदेशी क्रूझ नौका भारतात मोठ्या संख्येने येत आहेत. केंद्र सरकारने परदेशी क्रूझ नौकांना भारतात आकर्षित करण्यासाठी क्रूझ नौकांना नांगर टाकण्यासाठी जागा, ई-व्हिसा आणि बायोमेट्रिक सवलत यासारख्या अनेक उपाययोजना केल्याचे त्यांनी सांगितले.
केंद्र सरकार किनारपट्टी तसेच अंतर्गत जलमार्ग विकसित करण्यावर भर देत आहे जेणेकरुन पर्यटनाला चालना मिळेल असे ते म्हणाले. यासाठी सरकारने टुरिस्ट सर्किटची निवड केली आहे. महाराष्ट्रात तारकर्ली, मुरुड-जंजीरा आणि गणपतीपुळे ही क्रूझ पर्यटनाच्या विकासासाठी प्रमुख ठिकाणं म्हणून पाहिली जात आहेत असे त्यांनी सांगितले.
मुंबई पोर्ट ट्रस्टचे अध्यक्ष संजय भाटीया यावेळी उपस्थित होते. गेल्या चार वर्षात भारतीय बंदरांवरील सागरी वाहतुकीत लक्षणीय वाढ झाल्याचे त्यांनी नमूद केले.
B.Gokhale/S.Kane/P.Malandkar
(Visitor Counter : 63
मत्स्योत्पादन, पशुविकास आणि दुग्धविकास मंत्रालय
केंद्रीय मस्त्यसंपदा, पशुपालन आणि दुग्धव्यवसाय मंत्री गिरीराज सिंह यांच्या हस्ते ‘मत्स्यसंपदा’ वार्तापत्राची दुसरी आवृत्ती आणि प्रधानमंत्री मत्स्य संपदा योजनेच्या लाभांची सर्वंकष माहिती देणारी पुस्तिका प्रकाशित
नवी दिल्ली, 30 सप्टेंबर 2020
केंद्रीय मत्स्यसंपदा, पशुपालन आणि दुग्धविकास मंत्री गिरीराज सिंह यांच्या हस्ते आज “मस्त्यसंपदा’ या वार्तापत्राची दुसरी आवृत्ती आणि प्रधानमंत्री मत्स्यसंपदा योजनेच्या लाभांची सविस्तर माहिती देणाऱ्या पुस्तिकेचे प्रकाशन करण्यात आले. या पुस्तिकेत, PMMSY योजनेअंतर्गत मत्स्यव्यावसायिकांना मिळणारे लाभ आणि योजनेतील सर्व उपक्रमांची माहिती दिली जाते. तसेच या योजनेसाठी अर्ज करण्याची प्रक्रियाही यात सविस्तरपणे देण्यात आली आहे. ही पुस्तिका, मच्छिमार आणि या क्षेत्रातील इतर हितसंबंधीयांसाठी एक महत्वाचा स्त्रोत ठरु शकेल. ही पुस्तिका, सर्व लाभार्थी आणि इतरांसाठी सुद्धा मार्गदर्शक ठरेल. तसेच या अंतर्गत सुरु असलेले विविध उपक्रम आणि अभियानांची माहिती देखील त्यातून मिळू शकेल, असा विश्वास गिरीराज सिंह यांनी व्यक्त केला.
PMMSY योजनेचे उद्दिष्ट देशातील मत्स्य उत्पादन वर्ष 2024-25 पर्यंत 220 लाख टन पर्यंत वाढवणे हे आहे. मस्त्यसंपदा विभागाचे वार्तापत्र हा मच्छिमार आणि मत्स्य शेती करणाऱ्यापर्यंत पोहोचण्यासाठीचा उपक्रम आहे. PMMSY या महत्त्वाकांक्षी प्रकल्पामुळे मत्स्यसंपदेच्या निर्यातीतून मिळणारे उत्पन्न दुप्पट म्हणजेच.1,00,000 कोटी रुपयांपर्यंत वाढवणे हे असेल तसेच यातून येत्या पाच वर्षात या क्षेत्रात 55 लाख प्रत्यक्ष आणि अप्रत्यक्ष रोजगारनिर्मिती होईल, असेही ते म्हणाले.
इंग्रजीमधील वार्तापत्र बघण्यासाठी येथे क्लिक करा
हिंदीमधील वार्तापत्र बघण्यासाठी येथे क्लिक करा
B.Gokhale/R.Aghor/ P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 82
राष्ट्रपती कार्यालय
राष्ट्रपती रामनाथ कोविंद 25 ते 28 डिसेंबर दरम्यान दीवच्या दौऱ्यावर
नवी दिल्ली, 24 डिसेंबर 2020
राष्ट्रपती रामनाथ कोविंद 25 डिसेंबर ते 28 डिसेंबर 2020 दरम्यान दीव येथे भेट देणार आहेत.
25 डिसेंबर 2020 रोजी राष्ट्रपती दीव येथील जालंधर सर्किट हाऊसचे उद्घाटन करतील. 26 डिसेंबर 2020 रोजी राष्ट्रपती दीवमधील विविध विकासकामांचे उद्घाटन/ भूमीपूजन करतील. यामध्ये दीवमधील आयआयआयटी वडोदरा- इंटरनॅशनल कॅम्पस आणि कमलेश्वर स्कूल घोघलाच्या पहिल्या शैक्षणिक सत्राचे उद्घाटन, सौदवाडी येथील शाळेच्या इमारतीच्या बांधकामाचे भूमीपूजन, दीव सिटी वॉलवरील 1.3 किमीच्या हेरिटेज वॉकची सुधारणा, ऐतिहासिक वारशाच्या वास्तूंच्या  संरक्षक तटबंदीचे आणि दर्शनी भागाचे नूतनीकरण, फोर्ट रोड येथील फळे आणि भाजीपाला बाजाराचे अद्ययावतीकरण आणि दीव जिल्ह्यातील संपूर्ण शहरी आणि ग्रामीण भागासाठी महानगरपालिकेच्या एकात्मिक घनकचरा व्यवस्थापन प्रणालीचा विकास यांचा समावेश आहे. याच दिवशी ते आयएनएस खुकरी या स्मारकाचे देखील उद्घाटन करतील. 27 डिसेंबर 2020 रोजी राष्ट्रपती दीवच्या किल्ल्याला भेट देतील आणि तिथल्या ध्वनी आणि प्रकाश योजनेवर आधारीत कार्यक्रमाचे उद्घाटन करतील. 28 डिसेंबर 2020 रोजी राष्ट्रपती नवी दिल्लीला परत येतील.S.Thakur/S.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 72
रस्ते वाहतूक आणि महामार्ग मंत्रालय
राष्ट्रीय महामार्गांवरील टोल नाक्यांवर रुग्णवाहिकेची सुविधा उपलब्ध
नवी दिल्ली, 14 डिसेंबर 2022
राष्ट्रीय महामार्गांवरील अपघातग्रस्तांना वैद्यकीय उपचार मिळावेत यासाठी भारतीय राष्ट्रीय महामार्ग प्राधिकरणाने  राष्ट्रीय महामार्गांवर दर 50 किमी अंतरावर किंवा टोलनाक्यांवर 900 पेक्षा जास्त रुग्णवाहिका तैनात केल्या आहेत.
राष्ट्रीय महामार्गांवरील टोल नाक्यांच्या ठिकाणी आणि महामार्गाच्या बाजूला पोस्टर्स/होर्डींग्सच्या माध्यमातून 1033 या मदत क्रमांकाबद्दल जनजागृती करण्याच्या सूचना एनएचएआय ने दिल्या आहेत.
केंद्रीय रस्ते वाहतूक आणि महामार्ग मंत्री नितीन गडकरी यांनी राज्यसभेत एका लेखी उत्तरात ही माहिती दिली.
S.Patil/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 74
आरोग्य आणि कुटुंब कल्याण मंत्रालय
कोविड -19 ची सद्यस्थिती
राष्ट्रव्यापी लसीकरण मोहिमेअंतर्गत आतापर्यंत एकूण 220.65 कोटी लसींच्या मात्रा  देण्यात आल्या आहेत.
गेल्या 24 तासांत देशभरात 11,336 लस मात्रा देण्यात आल्या.
देशातील उपचाराधीन रुग्णांची संख्या सध्या 11,903 आहे
देशातील उपचाराधीन रुग्णांचे प्रमाण 0.03% आहे.
रुग्ण बरे होण्याचा देशातील दर सध्या 98.78% आहे
गेल्या 24 तासात देशभरात 1,222 रुग्ण बरे झाले, त्यामुळे बरे झालेल्या एकूण रुग्णांच्या संख्येत वाढ होऊन ती 4,41,66,925 वर पोहचली.
गेल्या 24 तासात देशभरात 2,151 नवीन रुग्णांची नोंद झाली आहे
दैनंदिन पॉझिटिव्हिटी दर सध्या 1.51 टक्के इतका आहे
साप्ताहिक पॉझिटिव्हिटी दर सध्या 1.53 टक्के इतका आहे.
आतापर्यंत देशभरात एकूण 92.13 कोटी चाचण्या करण्यात आल्या. गेल्या 24 तासात 1,42,497 चाचण्या करण्यात आल्या
कृषी मंत्रालय
पीएम किसान सम्मान निधीसाठी पंतप्रधान मोदी यांनी 16,800 कोटी रुपये हस्तांतरित केले
पंतप्रधानांच्या- विविध उपक्रमांचा भारतातील शेतीला मोठा फायदा होत आहे - तोमर
नवी दिल्ली, 27 फेब्रुवारी 2023
पंतप्रधान नरेंद्र मोदी यांनी आज केंद्र सरकारच्या महत्त्वाकांक्षी प्रधानमंत्री किसान सन्मान निधी  योजनेंतर्गत सुमारे 16,800 कोटी रुपयांचा 13 वा हप्ता थेट लाभ हस्तांतरणद्वारे 8 कोटींहून अधिक लाभार्थी शेतकऱ्यांच्या बँक खात्यांमध्ये हस्तांतरित केला.
कर्नाटकातील बेळगावी येथे झालेल्या या भव्य कार्यक्रमाला हजारो शेतकरी उपस्थित होते, तर कोट्यवधी शेतकरी आणि अन्य लोक ऑनलाइन सहभागी झाले होते.
यावेळी पंतप्रधान मोदी म्हणाले की, आज बेळगावी इथून संपूर्ण भारताला मोठी भेट मिळाली आहे. आज पीएम-किसानचा आणखी एक हप्ता देशातील शेतकऱ्यांना हस्तांतरित करण्यात आला आहे. केवळ एका क्लिकवर देशभरातील कोट्यवधी शेतकऱ्यांच्या बँक खात्यात 16 हजार कोटी रुपयांहून अधिक रक्कम पोहोचली आहे. एवढी मोठी रक्कम एका क्षणात हस्तांतरित झाली आहे , ना कुणी मध्यस्थ, ना काही कट-कमिशन, ना भ्रष्टाचार, हे मोदी सरकार आहे, प्रत्येक पैसा तुमचा आहे, तुमच्यासाठी आहे. भारतात 80-85% छोटे शेतकरी आहेत, आता या छोट्या शेतकऱ्यांना सरकारचे प्राधान्य आहे. सुमारे 2.5 लाख कोटी रुपये छोट्या शेतकऱ्यांच्या खात्यात आतापर्यंत जमा करण्यात आले आहेत.
यातले 50,000 कोटी रुपये आपल्या माता भगिनींच्या खात्यात जमा झाले आहेत. पंतप्रधान म्हणाले की, 2014 पासून देश सातत्याने कृषी क्षेत्रात परिवर्तनीय बदलाच्या दिशेने वाटचाल करत आहे. आम्ही शेतीला आधुनिकतेची जोड देत आहोत. 2014 मध्ये देशात कृषी क्षेत्रासाठी 25,000 कोटी रुपये तरतूद होती , ती आता 1,25,000 कोटी रुपयांपर्यंत वाढवण्यात आली आहे. आम्ही अधिकाधिक शेतकऱ्यांना किसान क्रेडिट कार्डशी जोडत आहोत. आमच्या सरकारने ऊस उत्पादक शेतकर्यांच्या हिताला नेहमीच सर्वोच्च प्राधान्य दिले आहे. यंदाच्या अर्थसंकल्पात ऊस उत्पादक शेतकऱ्यांशी संबंधित महत्त्वाचा निर्णय घेण्यात आला आहे. आम्ही शेतकऱ्यांसाठी पीएम प्रणाम योजना सुरू केली आहे, या योजनेद्वारे रासायनिक खताचा कमी वापर करणाऱ्या राज्यांना केंद्राकडून अतिरिक्त मदत मिळेल.
मोदी म्हणाले की, आपले भरड धान्य प्रत्येक हंगामाला , प्रत्येक परिस्थितीला तोंड देण्यास सक्षम आहे आणि ती अधिक पौष्टिकही आहेत, त्यामुळे यंदाच्या अर्थसंकल्पात आम्ही भरडधान्याला श्री अन्न अशी नवी ओळख दिली आहे.
केंद्रीय कृषिमंत्री तोमर म्हणाले की, जेव्हा पंतप्रधान मोदी शेतकऱ्यांचे उत्पन्न वाढवण्याबाबत बोलले आणि त्यासाठी देशभरात आवाहन केले, तेव्हा सरकारने पीएम किसान सन्मान निधी योजना सुरू केली, ज्याचा शेतकऱ्यांना सातत्याने लाभ होत आहे.N.Chitale/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 72
अर्थ मंत्रालय
केंद्रीय अप्रत्यक्ष कर मंडळ आणि सीमा शुल्क विभागाच्या अधिकाऱ्यांना प्रजासत्ताक दिनाच्या पूर्वसंध्येला राष्ट्रपती पुरस्कार जाहीर
नवी दिल्ली, 24 जानेवारी 2019
स्वत:चा जीव धोक्यात घालून देशसेवेसाठी अतुलनीय काम करणाऱ्या केंद्रीय अप्रत्यक्ष कर मंडळ आणि सीमा शुल्क विभागाच्या अधिकाऱ्यांना दरवर्षी राष्ट्रपती पुरस्काराने गौरवले जाते. प्रजासत्ताक दिनाच्या पूर्वसंध्येला आज अशा 46 कर्मचाऱ्यांना राष्ट्रपती पुरस्कार जाहीर झाले आहेत. यात जीव धेाक्यात घालून केलेल्या अतुलनीय सेवेसाठी तीन अधिकाऱ्यांना अतुलनीय सेवा पुरस्कार दिला जाणार आहे. तर, विशेष काम करणाऱ्या 43 अधिकाऱ्यांना विशेष सेवा पुरस्काराने गौरवण्यात येणार आहे.
स्वत:चा जीव धोक्यात घालून केलेल्या अतुलनीय कामगिरीसाठीच्या पुरस्कारात जम्मूचे दोन वरीष्ठ अधिकारी, ऐझवालच्या एका अधिकाऱ्याचा समावेश आहे.
43 विशेष सेवा पुरस्कारांमधे मुंबईचे सीमा शुल्क आयुक्त सुभाष अग्रवाल, सीमा शुल्क विभागाच्या आपत्ती व्यवस्थापन केंद्राचे अतिरिक्त संचालक डॉ. सतीश ढवळे, डीआरआय क्षेत्रीय विभागाचे उपसंचालक सतीश पट्टापू, जीएसटी विभागाचे अधिक्षक हरीश परेचा, गुप्तचर विभागाचे विनोद पिशरोडे, पुण्याचे गुप्तचर विभागाचे अधिकारी सृष्टी रामेश्वर बाबा या अधिकाऱ्यांचा समावेश आहे.
S.Tupe/R.Aghor/D. Rane
(Visitor Counter : 68
पंतप्रधान कार्यालय
बाबू जगजीवन राम यांच्या जयंतीनिमित्त पंतप्रधानांचीआदरांजली
नवी दिल्ली, 5 एप्रिल 2020
पंतप्रधान नरेंद्र मोदी यांनी बाबू जगजीवन राम यांच्या जयंतीनिमित्त त्यांना आज आदरांजली अर्पण केली.
``गरीब, वंचित आणि पीडितांच्या अधिकारांसाठी संघर्ष करणारे स्वातंत्र्यसैनिक बाबू जगजीवन राम यांच्या जयंतीनिमित्त त्यांना विनम्र अभिवादन``, असं पंतप्रधान या निमित्ताने म्हणाले.
गरीबों, वंचितों और पीड़ितों के अधिकारों के लिए संघर्ष करने वाले स्वतंत्रता सेनानी बाबू जगजीवन राम की जयंती पर उन्हें विनम्र श्रद्धांजलि।
— Narendra Modi  April 5, 2020
B.Gokhale/S.Shaikh/P.Kor
(
रसायन आणि खते मंत्रालय
जनऔषधी योजनेत नवीन उत्पादने आणि न्यूट्रास्युटिकल्सचा समावेश
उत्पादनांच्या वाढीव यादीमध्ये 1800 औषधे आणि 285 शस्त्रक्रिया उपकरणांचा समावेश
प्रधानमंत्री भारतीय जनऔषधी योजनेची  अंमलबजावणी करणाऱ्या भारतीय औषधे आणि शस्त्रक्रिया उपकरणे कार्यालयाने , आपल्या यादीत डॅपाग्लायफ्लोझीन 10 मिलीग्राम, मेटफार्मिन हाइड्रोक्लोराइड  1000 मिलीग्राम ही मधुमेहाच्या उपचारासाठी वापरली जाणारी औषधे तसेच जन औषधी प्रोटीन  पावडर, महिलांसाठी जन औषधी प्रोटीन पावडर  यासारख्या नव्या उत्पादनांचा समावेश केला आहे.
सरकारने 31 डिसेंबर 2023 पर्यंत देशभरात 10,000 जन औषधी केंद्र उघडण्याचा निर्णय घेतला आहे. देशभरात 30 जून 2023 पर्यंत एकूण 9512 जनऔषधी केंद्रे उघडण्यात आली आहेत. प्रधानमंत्री भारतीय जनऔषधी योजना  च्या उत्पादन यादीमध्ये 1800 औषधे, 285 शस्त्रक्रिया उपकरणे आणि इतर उपभोग्य वस्तूंचा समावेश आहे. ही उत्पादने जन औषधी केंद्रात बाजाराच्या तुलनेत 50 % - 90 % सवलतीच्या दरात उपलब्ध आहेत.
|
|
Sl. No.
|
|
Drug Code
|
|
Medicine Name
|
|
Pack Size
|
|
Jan Aushadhi MRP in Rs.
|
|
1
|
|
2099
|
|
Metformin Hydrochloride  1000mg and Dapagliflozin 10mg Tablets
|
|
10's
|
|
55.00
|
|
2
|
|
2100
|
|
Metformin Hydrochloride  500mg and Dapagliflozin 10mg Tablets
|
|
10's
|
|
51.00
|
|
3
|
|
2240
|
|
Diabetes Care Protein Powder
|
|
400g Jar
|
|
400.00
|
|
4
|
|
2241
|
|
Renal care protein powder 
|
|
400g Jar
|
|
400.00
|
|
5
|
|
2242
|
|
Renal care protein powder for dialysis patients 
|
|
400g Jar
|
|
500.00
|
|
6
|
|
2246
|
|
Janaushadhi Women Protein  250g
|
|
250g Jar
|
|
230.00
|
|
7
|
|
2247
|
|
Janaushadhi Women Protein  250 gm
|
|
250g Jar
|
|
230.00
|
|
8
|
|
2248
|
|
Janaushadhi Poshan with Cocoa 30gm
|
|
30g Sachet
|
|
10.00
मधुमेह आणि महिलांच्या आरोग्याची वाढती समस्या लक्षात घेऊन, जनऔषधी योजनेने आपल्या आधीपासून अस्तित्वात असलेल्या यादीमध्ये खाली नमूद केलेल्या उत्पादनांचा प्रारंभ करून यादीत भर घालण्याचा निर्णय घेतला आहे. ही उत्पादने सामान्य जनतेसाठी आधीपासूनच देशभरातील निवडक जन औषधी केंद्रांमध्ये उपलब्ध आहेत.